Postquam Dominus noster Jesus Christus alta pietate miserius est generi humano per incarnationis suæ mysterium, multi patres in ecclesia extiterunt qui toto nisu laboraverunt ut ipsa divina ecclesia floreret religione. Quorum exemplo provocatus ego Isarnus Tolosæ episcopus, qui post tot Dei amicos, Dominum videlicet Saturninum, Silvium quoque, et beatæ memoriæ exuperium, eidem sedi humilis præsideo, quamdam ecclesiam…gloriosa esset, et venerabilis ab antiquis diebus, metitis ejusdem Virginis, tamen desolata divino cultu erat et Dei servitio. Et idcirco, consilio senioris mei Domini Guillermi Tolosani comitis, et aliorum fidelium…et præcipue canonicorum trado, concedo, et dono ipsam ecclesiam domino Hugoni abbati Cluniacensi, et ejus omnibus successoribus Cluniacens. abbatibus, quandiu ibi religio fuerit in perpetuum, ad hoc videlicet, ut monasticus ordo maneat ibi, et pro succedente tempore perpetuo duret. Locum autem ipsum propter quietem habitantium ab omni servitio liberum esse concedo, excepto censu annuali, videlicet trium modiorum avenæ, et servitio quod Judæus persolvit, quantum ad episcopum pertinet, pro merito collatæ. Hanc autem chartam facio pro remedio animæ meæ, et omnium antecessorum meorum pontificum, et omnium successorum qui firmaverint et custodierint hæc, quæ hinc scripta sunt, et omnium amicorum meorum vivorum et defunctorum, et præcipue senioris mei Gillermi comitis, qui Tolosanam ecclesiam in quantum potuit de manu inimicorum liberavit. Quicumque autem hæc observaverit, quæ hinc tenenda mandamus, benedicat illum omnipotens Deus, et ad dexteram suam ponat cum omnibus bonis in die Judicii. Qui autem infregerit, donec resipiscat, sciat se esse excommunicatum, et anathematizatum maledictionibus multis. Et ut charta rata permaneat, manu propria firmavi, et canonicis meis corroborandam tradidi. D. Isarni episcopi. D. Raymundi episcopi Lectorensis, præpositi Sancti Stephani. D. Petri Amelli prioris ejusdem sedis. D. Petri Borelli. D. Arnaldi Girardi : facta autem charita anno ab incarnatione Domini millesimo septuagesimo septimo, pontificatu Romanæ ecclesiæ tenente Gregorio septimo. PP. Francorum autem regnum Philippo rege. Dominus Hugo abbas Cluniacensis dictam…